b'\n_START_ARTICLE_\nTrieste United States Troops\n_START_SECTION_\nZgodovina\n_START_PARAGRAPH_\nNa podlagi pari\xc5\xa1kega mirovnega sporazuma iz leta 1948 med Italijo in Zavezni\xc5\xa1kimi in pridru\xc5\xbeenimi dr\xc5\xbeavami (Sovjetska zveza, Zdru\xc5\xbeeno kraljestvo, ZDA, Kitajska, Francija, Avstralija, Belgija, Beloruska sovjetska socialisti\xc4\x8dna republika, Brazilija, Kanada, \xc4\x8ce\xc5\xa1koslova\xc5\xa1ka, Etiopija, Gr\xc4\x8dija, Indija, Nizozemska, Nova Zelandija, Poljska, Ukrajinska sovjetska socialisti\xc4\x8dna republika, Zveza Ju\xc5\xbene Afrike, Socialisti\xc4\x8dna federativna republika Jugoslavija) je bilo ustanovljeno Svobodno tr\xc5\xbea\xc5\xa1ko ozemlje (STO). _NEWLINE_V zahodni coni A je bila tako ustanovljena Zavezni\xc5\xa1ka voja\xc5\xa1ka vlada in posledi\xc4\x8dno so ustanovili dva kontingenta (ameri\xc5\xa1kega in britanskega) za varovanje cone, vsak v mo\xc4\x8di 5.000 mo\xc5\xbe. Kopenska vojska ZDA je nalogo za zagotovitev ameri\xc5\xa1kega kontingenta dodelila 88. pehotni diviziji in z ukazom generalmajorja Bryanta E. Moora, poveljnika divizije, je bil 1. maja 1947 ustanovljen TRUST. Osnovo TRUST-a je tako predstavljal divizijski 351. pehotni polk. Osnovna naloga TRUST-a je bila zagotavljanja javnega reda in miru znotraj same cone in (so)varovanje meje med cono A in B. \xc5\xa0tab se je nahajal v gradu Miramar, medtem ko so bile enote razporejene na obmo\xc4\x8dju Trst-Op\xc4\x8dine-Devin._NEWLINE_Z podpisom sporazuma med Italijo in Jugoslavijo o stalni razmejitvi 4. oktobra 1954 so se \xc5\xa1e isti mesec pri\xc4\x8deli umikati vojaki v Livorno. Zadnji vojaki so zapustili cono A 26. oktobra 1954, s \xc4\x8dimer je bil tudi dokon\xc4\x8dno razpu\xc5\xa1\xc4\x8den TRUST.'